Reimarintorni

Reimarintorni on Espoon Kivenlahdessa sijaitseva asuinkerrostalo, joka valmistui kesällä 1990. Tornitalossa on 17 kerrosta, ja sen korkeus on 66 metriä. Valmistuessaan se oli Suomen korkein asuinrakennus, kunnes 70-metrinen Meritorni valmistui vuonna 1999 samalle asuinalueelle. Vuonna 2007 valmistui Reimarintornin viereen suunnilleen samankokoinen asuinrakennus Reimantorni. Ne muodostavat eräänlaiset kaksoistornit metroaseman ja torin ympäristöön. Reimarintornin on suunnitellut arkkitehti Simo Järvinen. Rakennesuunnittelusta vastasi insinööritoimisto Erkki Juva. Kuvia Lähteet